Video Chiriaş, la un pas de a se sinucide după un conflict cu proprietarul. Motivul pentru care tânărul a vrut să se arunce de pe bloc, sub ochii îngroziţi ai soţiei
Un bărbat de 45 de ani din Iaşi a recurs la un gest extrem pentru a-şi recupera bunurile din apartamentul în care locuia, împreună cu familia, în chirie. Acesta s-a urcat pe un bloc cu patru etaje şi sub privirile îngrozite ale soţiei, a ameninţat că se aruncă în gol. Cel care le-ar fi confiscat lucrurile ar fi fost chiar proprietarul apartamentului în care locuiau, chiar dacă familia susţine că şi-ar fi achitat chiria.
- Filmul atacului armat de la Crocus City Hall din Moscova, unde cel puţin 60 de persoane au murit şi alte 140 au fost rănite. "Nu trăgeau în tavan, nu în aer, ci direct în mulţime"
- Max Verstappen va pleca din pole position în Marele Premiu de Formula 1 al Australiei. Cursa e pe 24 martie, 5:45, live în AntenaPLAY
Reporter: De ce aţi vrut să faceţi gestul ăsta?
Bărbat: Pentru că proprietarul nu îmi dădea tratamentul şi lucrările din casă ale copiilor.
Reporter: Şi chiar voiaţi să vă aruncaţi?
Bărbat: Da, că eram nervos.
Este declaraţia disperată a lui Alin, care a fost la un pas de a se sinucide pentru bunăstarea copiilor lui. Deşi trăiau în sărăcie, iar banii le ajungeau cu greu de pe o zi pe alta, bărbatul închiriase un apartament micuţ pentru a locui cu familia. Chiar dacă familia susţine că şi-ar fi achitat toate dările către proprietar, acesta le-ar fi pus sechestru pe apartamentul în care aveau toate bunurile.
Soția lui Alin: A spus că "dacă dumneavoastră nu îmi daţi buletinul, eu vă sechestrez".
Mai mult, soţia lui Alin susţine că proprietarul i-ar fi cerut favoruri sexuale fiicei minore, în schimbul prejudiciului.
Soția lui Alin: "Fata dumneavostră vine cu mine în apartament". Am zis: "Radu, tu nu o pune pe fata mea să vină cu tine la apartament, că ea e mică are 12 ani"
Picătura care a umplut paharul
Umilit şi furios că nu poate să îşi protejeze proprii copii, bărbatul s-a urcat pe un bloc cu patru etaje şi a ameninţat că se va arunca în gol. Disperată, soţia a încercat să îl facă să renunţe la plan.
Soția lui Alin: Nu știam ce este în capul lui, pur și simplu.
Reporter: Nu ați reușit să îl convingeți?
Soția lui Alin: Nu. I-am zis: Alin, dă-te jos, că nu e ok ce faci.
Martori la gestul şocant au fost şi vecinii bărbatului.
Vecin: Eram în bucătărie și am scos capul și imediat am ieșit să văd ce se întâmplă. O luat foc ceva. Am coborât jos.
După aproape două ore în care toată lumea a stat cu sufletul la gură, Alin a fost coborât de pompieri cu ajutorul unei autoscări. Bărbatul a fost internat la Institutul de Psihiatrie Socola pentru tratament de specialitate.